《左绵山中多青松风俗贱之止供樵爨之用郡斋僧》
宋代·薛绍彭

越王楼下种成行，濯濯分来一苇杭。
偃盖可须千岁干，封条已傲九秋霜。
含风便有笙竽韵，带雨偏垂玉露光。
免作爨烟茅屋低，华轩自在拂云长。

作者简介：河中万泉人，字道祖，号翠微居士。薛向子。哲宗元祐元年官承事郎、监上清太平宫。历少府监丞，累官秘阁修撰、知梓潼路漕。工书，擅行、正、草诸体，取法晋唐，格度严谨，自成一家。与米芾为书画友，书法并称“米薛”。